Annect-a d ayen yerzan tussna n tsekka i yettnadin ad tesselmed tutlayt s ttawil n yiḍrisen. Aya yesa azal meqqren deg uselmed d walmud n tutlayt akked usemres-is deg taɣulin tinmettiyin n yal ass. Maca seld aya ilaq ad neḥsu d akken tasekka n uḍris aglaman d tin yerzan tussna n tsekka1 n yiḍrisen i ɣef ilaq ad tbedd tusnalmedt n tmaziɣt, ladɣa deg tallit-a tamirant anda yuɣal uselmed ibedd ɣef tayunin n tusnalmedt, yesseqdacen iḍrisen yemgaraden n yal tasekka.Ɣef waya nesra i uḍris aglaman iwakken ad yili d allal n uselmed n tutlayt deg tayunt tusnalmdant; dɣa asentel n umahil-a icudd ɣer tsekka n uḍris aglaman, asissen n yittewlen utlayanen igejdanen d tɣessa-ines. Deg wayen i neẓra deg tesdawit n Mouloud Mammeri kan, tizrawin yemmugen ɣef uḍris aglaman n tutlayt n tmaziɣt d tid ur nelli ara, anagar kra n tezrawin i d1 Tussna n tsekka : typologie d asummer s ɣur-nneɣ.